Side 1 af 2

**Nordfyns Garderforening.**

Referat ordinær generalforsamling nr. 101 fredag den 21. marts 2025.

Med 18 deltagere i Særslev skytteforenings lokaler. Der var en del afbud pga. sygdom.

Formanden bød velkommen, og foreslog på bestyrelsens vegne nov.- 65 Tage Rasmussen som dirigent.

Tage blev valgt og konstaterede, at generalforsamlingen var lovligt indkaldt i.h.t. § 9 i vedtægterne. Herefter fik Renè Rasmussen ordet for formandens beretning.

Renè bad forsamlingen rejse sig for at mindes vores afdøde garderkammerater, maj 49 Erik Zentius Jensen og marts 57 Jakob Gram. Ære være deres minde.

Formanden nævnte, at foreningen har været repræsenteret ved bisættelser/begravelser, Flagdagen og Repræsentantskabsmødet. Renè vil gerne have besked, hvis medlemmer har talt med efterladte som ønsker Fanen repræsenteret.

Vores forenings 100 års jubilæum blev fejret i samarbejde med Rosenfestivalen i Bogense den 3. og 4. august med en koncert med Den Kongelige Livgardes Musikkorps lørdag i Støberiet, og søndag gik Musikkorpset i spidsen for en march gennem byen med Faner og gamle Gardere fra foreningerne på Fyn. Rosenfestivalens ledelse har takket for den flotte deltagelse, som er medvirkende til at profilere Bogense. Et par fantastiske dage som tiltrak mange mennesker.

Repræsentantskabsmødet afholdes af Odder og Omegns Garderforening lørdag den 25. maj 2025 som et dagsmøde, hvor alle er velkomne. Se nærmere i Garderbladet.

Renè takkede skytter, fanebærere og medlemmer for deres støtte, samt bestyrelsen for et godt og konstruktivt samarbejde. Også en tak til hjælpere som giver en hånd med ved forskellige lejligheder.

Formanden besøger fødselarer, og føler sig altid vel modtaget.

Formanden takkede Inge for hendes altid store hjælp i køkkenet, godt assisteret af deres barnebarn Mira.

Formandens beretning blev godkendt.

Herefter fik kasserer Benny Ohlsen ordet for fremlæggelse af regnskabet, som blev oplæst. Regnskabet blev godkendt.

Fastsættelse af kontingent uændret kr. 350,-

På valg til bestyrelsen var Benny Ohlsen, Bendt Buse, Renè Rasmussen og Jørgen Rasmussen, som alle blev genvalgt.

Mikkel Kragelund Haugsted og Thomas B. Nielsen blev genvalgt som bilagskontrollanter.

 Side 2 af 2.

Renè aflagde skydeudvalgets beretning, med ros til skytterne for gode resultater, og en tak til dem som trofast møder op til skydningerne. Renè takkede udvalget, skytterne og hjælpere i køkkenet for godt samarbejde. Der lød også en tak til Særslev Skytteforening for at stille hjælp og lokaler til rådighed for vores forening. Der er ikke så mange der skyder som for 10 år siden, men mød op til kammeratligt samvær, selv om man ikke ønsker at skyde, det er der mange der gør.

Der er 20-25 gamle Gardere som møder op til skydningerne. Der er 12 som har skudt landsskydninger på 15m og en del skydninger på 200m i Vingsted.

Der arrangeres en sommerskydning lørdag den 5. juli for medlemmer med ledsager og evt. børn. Vi mødes kl. 9.00 til morgenkaffe, derefter skydning på 50 m banen, servering af buffet, og afslutning kl. 15.00. Se nærmere i Garderbladet.

På valg til skydeudvalget var, Erik Lillesøe som blev genvalgt, og Kim Gram som ikke ønskede genvalg. Kim har gjort et prisværdigt arbejde for foreningen igennem 33 år.

Indkomne forslag: Ingen indkomne forslag.

Eventuelt:

Erik Rasmussen skulle have overrakt 60 års tegn, men var forhindret i at møde op. Tegnet vil blive overrakt på et senere tidspunkt.

Der var præmier til skytterne: Benny Ohlsen og Hans Otto Rasmussen.

Renè ønskede hver især tillykke.

Ole Hardon tilbød et foredrag om sin karriere i Politiet og kriminalteknik. Tidspunkt aftales nærmere.

Herefter erklærede dirigenten generalforsamlingen for afsluttet, og Renè takkede Tage for godt dirigentskab. Der blev budt på koldt bord med lune retter, som indledtes med et nifoldigt leve og en skål for H.M.Kongen.

Bestyrelsen har efterfølgende konstitueret sig: Formand Renè Rasmussen, næstformand Jacob Nielsen, kasserer Benny Ohlsen, webmaster Flemming Nielsen, Hugo Jensen, Bendt Buse og sekretær Jørgen Rasmussen.

Maj-70 Jørgen Rasmussen